E! Online: One Direction-medlem bekrefter graviditet
I juli ble det heftig diskutert hvorvidt 1D-medlem Louis Tomlinson (23) ventet barn sammen med stylisten Briana Jungwirth (23). Flere fans med sjokkerte og skuffede - men selve bandet eller deres representanter har villet kommentere nyheten, hverken for å bekrefte eller avkrefte ryktene. Nå har imidlertid bandkollega Liam Payne bekreftet graviditeten i et radiointervju, skriver E! . – Jeg ble selvfølgelig litt sjokkert. Men han har tatt det veldig bra, sier Payne til Jo Parkerson i Magic Radio . Han kaller også Jungwirth en «herlig jente». Han svarer videre på hva Tomlinson tenker om det å bli pappa. – Han er veldig glad over det som skjer ham akkurat nå, og jeg føler at sånt skjer iblant. Han tar det svært alvorlig, sier han ifølge det amerikanske nettstedet. Tomlinson og Payne er blant medlemmene i det svært suksessfulle boybandet. One Direction hadde opprinnelig fem medlemmer, men det ble redusert til fire da Zayn Malik forlot gruppen i mars i år. Irske tippeselskaper har etter Maliks exit spådd at Niall Horan er nestemann til å forlate gruppen. I juni spilte boybandet for 25 000 publikummere på Ullevål stadion, i Oslo.
One Directions Liam Payne (21) skal i et intervju ha sagt at han ble «litt sjokkert» av å høre om bandkollegaens kommende barn.